**Szentendrei Közös Önkormányzati Hivatal**

**Hatósági Iroda**

2000 Szentendre, Városház tér 3.

Tel: +36 26 300 407

E-mail: ugyfelszolgalat@szentendre.hu
**Tárgy: Hazai anyakönyvezés**

Tisztelt Polgárok!

A magyar állampolgárokat érintő, külföldön történt anyakönyvi eseményeket – születés, házasság, házasság felbontása, haláleset – Magyarországon is anyakönyvezni kell. Az alábbiakban a hazai anyakönyvezésre vonatkozó leggyakoribb kérdéseket gyűjtöttük össze.

**Milyen okiratokra van szükség magyar állampolgár külföldön történt születésének anyakönyvezéshez?**

* gyermek születési anyakönyvi kivonata hiteles fordítással (OFFFI , vagy Konzuli fordítás)
* szülők házassági anyakönyvi kivonata
* gyermek személyi okmánya másolatban, amennyiben rendelkezik másik állampolgársággal.
* szülők személyi okmányainak másolata
* Magyarországon élő magyar állampolgár nyilvántartásba vételéhez, adatlap mindkét szülő és az ingatlan tulajdonosának aláírásával.
* amennyiben csak az egyik szülő a bejelentő, nyilatkozat illetve hozzájárulás a másik szülőtől a nyilvántartásba vételhez.
* amennyiben nem a szülők egyike a bejelentő, meghatalmazás, az ügyben eljáró részére a szülőktől.
* ha nem házasságban született a gyermek, apai elismerő nyilatkozat felvétele szükséges, mindkét szülő személyes jelenlétében. Külföldi állampolgár esetében, ha nem érti és nem beszéli a magyar nyelvet tolmács szükséges.

**A szülők házasságkötése külföldön történt, elfogadható-e a külföldi házassági anyakönyvi kivonat a gyermek magyarországi anyakönyvezéséhez?**

* A gyermek születésének anyakönyvezése előtt a szülők házasságkötését is anyakönyveztetni szükséges Magyarországon. A gyermek családi jogállása csak abban az esetben lesz rendezett, ha magyar okirattal igazolható, hogy házasságban született.

**Magyar állampolgár külföldön történt anyakönyvi eseményét köteles Magyarországon bejelenteni?**

* A magyar állampolgár köteles kezdeményezni a külföldön történt házasságkötésének, bejegyzett élettársi kapcsolata létesítésének, gyermeke külföldön történt születésének, valamint a magyar állampolgárságú házastársa, bejegyzett élettársa, gyermeke és szülője külföldön történt halálának anyakönyvezését.

 **Milyen utónévvel anyakönyvezik a gyermeket Magyarországon, ha a külföldi okiratba a külföldi írásmóddal került be az utónév?**

* Magyar állampolgár külföldön született gyermeke születésének anyakönyvezése során a gyermek utóneveként a külföldi okiratban szereplő utónevet kell bejegyezni.
* A magyar állampolgár a születésének hazai anyakönyvezése során kérheti utónévnek a külföldi anyakönyvi okiratban szereplő utónévnek megfelelő magyar utónévre történő átírását.

Amennyiben további kérdése merül fel, kérjük keresse bizalommal a Hatósági iroda munkatársait ügyfélfogadási időben (Hétfő: 13-17; Szerda: 8-12, 13-16; Péntek: 8-12) a Szentendrei Közös Önkormányzati Hivatalban ( 2000 Szentendre, Városház tér 3.), vagy a fenti telefonszámon.

Ügyintéző: Urbán Zsuzsanna

 Szentendrei Közös Önkormányzati Hivatal

 Hatósági iroda